 Levitikọs 16  Jehova wee gwa Mozis okwu mgbe ụmụ Erọn abụọ nwụsịrị bụ ndị nwụrụ nihi na ha bịara nihu Jehova nụzọ na-ekwesịghị ekwesị.Jehova wee gwa Mozis, sị: Gwa Erọn nwanne gị nwoke na ọ bụghị mgbe niile ka ọ ga na-abata nebe nsọ, nime ákwà mgbochi ahụ, nihu ihe mkpuchi e ji kpuchie Igbe ahụ, ka ọ ghara ịnwụ; nihi na m ga na-apụta nígwé ojii nelu ihe mkpuchi ahụ.Erọn ga-eji ihe ndị a na-abata nebe nsọ: nwa oké ehi maka àjà mmehie na ebule maka àjà nsure ọkụ.Ọ ga-eyiri uwe mwụda dị nsọ nke e ji ákwà linin mee, ọ ga-eyirikwa uwe úkwù e ji linin mee, ọ ga-eke ákwà e ji linin mee núkwù ma kee ákwà e ji linin mee nisi. Ha bụ uwe dị nsọ. Ọ ga-asa ahụ na mmiri wee yiri ha.Ọ ga-anata nzukọ ụmụ Izrel ụmụ mkpi abụọ maka àjà mmehie na otu ebule maka àjà nsure ọkụ.Erọn ga-achụ oké ehi àjà mmehie, nke bụ maka onwe ya, nàjà, ọ ga-ekpuchikwara onwe ya mmehie ya, kpuchiekwara ụlọ ya.Ọ ga-akpụrụ mkpi abụọ ahụ mee ka ha guzo nihu Jehova nọnụ ụzọ ụlọikwuu nzute.Erọn ga-efe nza maka mkpi abụọ ahụ, otu nza ga-ama nke ga-agara Jehova, nza nke ọzọ ga-ama nke ga-agara Azezel.Erọn ga-achụ mkpi nke nza maara Jehova nàjà, ọ ga-eme ka ọ bụrụ àjà mmehie.Ma, a ga-eme ka mkpi nke nza maara Azezel guzo nihu Jehova ná ndụ ka e were ya kpuchie mmehie, ka e wee kpụga ya nala ịkpa maka Azezel.Erọn ga-eweta oké ehi àjà mmehie ahụ, nke bụ maka onwe ya, wee kpuchiere onwe ya mmehie ya, kpuchiekwara ụlọ ya; ọ ga-egbukwa oké ehi àjà mmehie ahụ, nke bụ maka onwe ya.Ọ ga-ewere ihe ịgụ ọkụ nke a gụjuru icheku ọkụ nke si nebe ịchụàjà nke dị nihu Jehova, tinyere ihe nsure ọkụ na-esi ísì ụtọ o kpojuru aka ya abụọ, ọ ga-ewebatakwa ha nime ákwà mgbochi ahụ.Ọ ga-awụsakwa ihe nsure ọkụ ahụ na-esi ísì ụtọ nelu ọkụ ahụ nihu Jehova, anwụrụ ọkụ nke ihe nsure ọkụ ahụ na-esi ísì ụtọ ga-ekpuchi ihe mkpuchi Igbe ahụ, bụ nke dị nelu Ihe Àmà ahụ, ka ọ ghara ịnwụ.Ọ ga-eweretụ ọbara oké ehi ahụ ma jiri mkpịsị aka ya fesa ya nihu ihe mkpuchi ahụ nakụkụ ebe ọwụwa anyanwụ, ọ ga-ejikwa mkpịsị aka ya fesa ọbara ahụ ugboro asaa nihu ihe mkpuchi ahụ.Ọ ga-egbu mkpi àjà mmehie ahụ, nke bụ maka ụmụ Izrel, ọ ga-ewebata ọbara ya nime ákwà mgbochi ahụ ma were ọbara ya mee otu ihe ahụ o ji ọbara oké ehi ahụ mee; ọ ga-efesakwa ya nihu ihe mkpuchi ahụ.Ọ ga-ekpuchi mmehie nke ebe nsọ ahụ nihi adịghị ọcha nke ụmụ Izrel nakwa nihi nnupụisi ha na mmehie niile ha; otú ahụ ka ọ ga-eme maka ụlọikwuu nzute, bụ nke dị netiti ha nadịghị ọcha ha.Mmadụ ọzọ agaghị anọ nụlọikwuu nzute ahụ malite noge ọ banyere nebe nsọ ahụ ịga kpuchie mmehie ruo mgbe ọ pụtara; ọ ga-ekpuchiri onwe ya mmehie ya, kpuchiere ụlọ ya, kpuchiekwara ọgbakọ Izrel dum.Ọ ga-apụta gaa nebe ịchụàjà ahụ, bụ nke dị nihu Jehova wee kpuchie mmehie ya, ọ ga-eweretụ ọbara oké ehi ahụ na ọbara mkpi ahụ tee ya na mpi ebe ịchụàjà ahụ gburugburu.Ọ ga-ejikwa mkpịsị aka ya fesa ọbara ahụ nelu ya ugboro asaa wee mee ka ọ dị ọcha, dookwa ya nsọ pụọ nadịghị ọcha nke ụmụ Izrel.Mgbe o kpuchisịịrị ebe nsọ ahụ na ụlọikwuu nzute ahụ na ebe ịchụàjà ahụ mmehie, ọ ga-akpụta mkpi ahụ dị ndụ.Erọn ga-ebikwasị aka ya abụọ nisi mkpi ahụ dị ndụ wee kwupụta njehie niile nke ụmụ Izrel na nnupụisi niile ha na mmehie niile ha nisi ya, ọ ga-eme ka ha dịrị nisi mkpi ahụ ma mee ka nwoke nọ na-echere kpụrụ ya kpụga nala ịkpa.Mkpi ahụ ga-eburu njehie niile ha banye nọzara, ọ ga-akpụga mkpi ahụ nala ịkpa.Erọn ga-abata nụlọikwuu nzute wee yipụ uwe linin ahụ o yi mgbe ọ banyere nebe nsọ ahụ, ọ ga-awụsa ha nebe ahụ.Ọ ga-asa ahụ na mmiri nebe dị nsọ ma yiri uwe ya pụta chụọ àjà nsure ọkụ nke ya na àjà nsure ọkụ nke ụmụ Izrel wee kpuchiere onwe ya mmehie ya, kpuchiekwara ụmụ Izrel mmehie ha.Ọ ga-esure abụba nke anụ àjà mmehie ahụ nọkụ nelu ebe ịchụàjà.Ma onye ahụ nke kpụpụrụ mkpi ahụ maka Azezel ga-asụ uwe ya, ọ ga-asa ahụ na mmiri, e mesịakwa, ọ ga-abata nebe unu mara ụlọikwuu.Otú ọ dị, ọ ga-ahụ na e bupụrụ oké ehi àjà mmehie ahụ na mkpi àjà mmehie ahụ, bụ ndị e bubatara ọbara ha nebe nsọ maka iji kpuchie mmehie, ná mpụga ebe unu mara ụlọikwuu; ha ga-akpọ akpụkpọ ha na anụ ha na nsị ha ọkụ.Onye kpọrọ ha ọkụ ga-asụ uwe ya, ọ ga-asa ahụ na mmiri, e mesịakwa, ọ ga-abata nebe unu mara ụlọikwuu.Ọ ga-abụrụ unu ụkpụrụ na-adịru mgbe a na-akaghị aka: Nọnwa nke asaa, nabalị iri nọnwa ahụ, unu ga-emekpa mkpụrụ obi unu ahụ, unu arụla ọrụ ọ bụla, ma nwa afọ ma onye mbịarambịa nke bi dị ka ọbịa netiti unu.Nihi na ọ bụ nụbọchị ahụ ka a ga na-ekpuchiri unu mmehie unu iji kwupụta na unu dị ọcha. A ga-asachapụ mmehie unu niile nihu Jehova.Ọ bụ ụbọchị izu ike, nke a ga-ezu naanị ike na ya, unu ga-emekpakwa mkpụrụ obi unu ahụ. Ọ bụ ụkpụrụ ga-adịru mgbe a na-akaghị aka.Onye nchụàjà a ga-ete mmanụ bụ onye a ga-enye ikike ịrụ ọrụ dị ka onye nchụàjà, dị ka onye ga-anọchi nna ya, ga na-ekpuchi mmehie, ọ ga-eyirikwa uwe ndị ahụ e ji linin mee. Ha bụ uwe dị nsọ.Ọ ga-ekpuchiri ebe nsọ ahụ mmehie, ọ ga-ekpuchikwara ụlọikwuu nzute ahụ na ebe ịchụàjà ahụ mmehie; ọ ga-ekpuchikwara ndị nchụàjà mmehie ha, kpuchiekwara mmadụ niile nọgbakọ ahụ.Nke a ga-abụrụ unu ụkpụrụ na-adịru mgbe a na-akaghị aka, iji na-ekpuchiri ụmụ Izrel mmehie niile ha otu ugboro kwa afọ. 